open-index/open-wikipedia-markdown huggingface dataset:
Waṭsapp

**Waṭṣapp Missinjr** (s tnglizt: *Whatsapp Messenger*) iga yan uɣawas abnnan d yat tnafut tagtṛiṛiḍt n umyazan d yimsli s ubruṭukul n wantirnit (VoIP) nna igan win Miṭa. Aɣawas ad ar aɣ ittajja ad nttazan tuzinin gzzulnin, nɣr i wiyyaḍ s yimsli d uvidyu dɣ ntta, nazn tiwlafin d wanawn yaḍnin n usnɣms, tintamin d udɣar n unssmras.

Ar iswwuray uɣawas ad ɣ Utilifun n ufus mqqar, yiẓḍir yan ad srs ikcm sg umssuds. Tanafut ar tsɣawsa ad as ig unssmras uṭṭun n utilifun. Ɣ usala, ur yad lli ufin inssmrasn amr ad ttmyazann d wiyyaḍ yan d yan nɣ d g trabbut. Isbrrḥ Waṭsapp ɣ 2017 is rad d issufɣ yat tṛiṛḍt n usɣnzi nna rad yaws i tmssntay ad ttnyalkamnt d imsaɣn nnsnt.

## Amawal :
* Aɣawas : -{application}-
* Atilifun n ufus : -{mobile}-
* Agtisila : -{multiplateforme}-
* anagraw : -{système}-
* amyazan : -{messagerie}-
* udɣin  : -{instantané}-
* ittusḍayd : -{chiffré}-
* s ixf ar ixf : -{de bout en bout}-
* Aẓṭṭa : -{réseaux}-
* umdaz : -{succès}-
* unniḍ : -{tournant}-

## Tisuɣal :
-{  }-

***Msmun awal n [[SGSM]] :** Msmun awal amatay asnmalay n tmaziɣt (MMSM)
## Tisaɣulin
Wujda

Tga tmdint n **Wejda** yat tiɣrmt illan ɣ ugafa admuḍ n tmazirt n Lmɣrib, tg tamaẓunt n tsga tagmuḍant. Tlla tiɣrmt ad ɣ iwtta ngr Lmɣrib d Dzayr, gris d Juj Bɣal ɣar kran 14 km. Tqrrb i idrarn n Bni Znassn d taggug f yill agrakal s 60km. Tettuybna Wujda s ifassn n Ziri Ibn Attia ɣ 994 ɣ ammas n Angad.

## Asnmkta
Asnmkta n tanbaḍt n Wujda-Angad lli ɣ illa 492 873 umzdaɣ, iɣ nẓra usiḍn lli ittuyskar ɣ usggwas n 2014.

### Aslmd

* Asɣl n taqubbanit : 21%
* Asɣl n imzdaɣ lli iɣran ar usinan n usmdi nɣd uggar : 24,6%

### Tadamsa

* Asɣl n imzdaɣ lli llan ɣ isggasn nnsn n twuri : 45,4%
* Asɣl n tarwuri  (middn lli ur ṭṭafn tawuri) : 26,2%
* Asɣl n imzdaɣ lli swurin dar lmxzn (nɣ kantin swurin gis) : 17%
* Asɣl n imzdaɣ lli swurin ɣ uslig (nɣ kantin swurin gis) : 46,9%

## Tadmsa

### Tasbbabt
Tga tasbbabt yat ɣ tuwwuriwin baḥra d  ittrran idrimn i tamdint n **wujda**, ig ugmmaḍ lli ɣ tlla yan ugmmaḍ lli yas ittawsn f atig i tsbbabt acku ar ilkam is mmiqir tasga n rrif d dda was d tamazirt n dzayr
## Tiwlafin

Oujda.3skaki.jpg|Kraḍ uwutta.
Oujda.galerie d'art de la medina.jpg|Amfsr n taẓuri .
Oujda.mosque marie et place.jpg|Timzgida n wujda
Oujda. medina. ruelle.JPG|yat tsukt ɣ wujda.
Oujda.sidi yahya.jpg|amnaẓar n  Sidi Yaḥya.
Oujda.near bab al gharbi.jpg|abaraz tama n lmadina.
Oujda.medina. tour de control.jpg|Amzag n  i ɣrm.


## Tisaɣulin
Xadija Rriyaḍi

**Xadija Riyadi** (Tlul g 1960 g Tarudant) tga yat tmɣnast tazrfant taẓlmaḍt tamɣribit, tswuri, zɣ 1983 f mnnaw yimrstn izrfann zun d iskil gr irgazn d tmɣarin d tlelli n uwnni d tzrft.

## Tudrt nns
Tlul Xadija g yat twja tamaziɣt g yan wusun tama n Tarudant. Tumz ɣiⵏⵏ lbakk nns ɣ 1978.

Zɣ 1983 tfta ad taqqra ɣ Rrbaḍ, tskr taẓlayt n usnmkta tg gis tamtwalt.

Xadija ttahl ilin dars sin tarwa. Mqqar ɣikann tla d uggar n 22 wacrak ɣ Lmɣrib tg ula tanssixft n AMDH n izrfan n ufgan.

Tumẓ tasmɣurt n UN (tamuni n timtta) n izrfan n ufgan.

## Ẓṛ ula

* Amina Buɛyac
* Ɛica Ccnna

## Amawal

* Asnmkta: statistics
* Taẓlayt: speciality
* amtwal: engineer
* anssixf: president
* tamtti/timtta: nation/nations
* tamuni: union



## Tisaɣulin
Xadija bintu Xuwaylid

**Xadija illis n Xuwaylid bnt Asad taquraycit** tlul ɣ 68 dat.hi tmmut 3 dat.hi (556 m - 620 m)  tga ymmas n imumnen d tamzwarut zɣ timɣarin n urqqas Muḥammad taẓallit n rbbi fllas d ymmas n kul tarwa nns war arraw nns Ibrahim, tddr Xadija d urqqas ɣ uzmz n zɣ dat n Lbiɛta tanabawit, tkka ttin ar tsḥussu s nnubuwa n urgaz nns, tkkatin ar ttɛtana s tgmmi nns d tarwa nns, ar ttsiyyr tirkafin n tsbbabt, ar tḥyyal i urqqas Muḥammad aynna ira ɣ ufuɣ nns s ifri n ḥara, d lliɣ ysggiz rbbi lwaḥy nns f urqqas, tga Xadija tamzwarut zɣ win t yumen, tdda sis s arraw n ɛmmis n Waraqa Bn Nufa nna ybccrt mas iga urqqas tumast, tga tamzwarut zɣ win yumnen s urqqas zɣ irgazn d tmɣarin, d tamzwarut nna yttuḍḍan d tẓẓul, tɣimi dffir maya tṣbṛ d urqqas ɣ iskrkisn n qurayc d taɛaddu nns f imuslmn, ar ma ylla lḥiṣar n Qurayc f Bani Hacim d Bani Almuṭṭalib ɣ cciɛab n Abi Ṭalib, tltaḥq s urgaz nns ɣ cciɛab, tzzri ma yzzri Banu Hacim zɣ laẓ d waṭṭan nig kraḍ isggasn, dffir ma yfukk ufrag f urqqas n rbbi d win dis yllan tuḍn Xadija. Tmmut Xadija dffir tamttant n ɛmmis n urqqas Abi Ṭalib n Ɛabd Lmuṭṭalib s kraḍ wussan.

* Asuɣl zɣ Wikipidya s tamaziɣt tanawayt

## Tisaɣulin
Xalid Ayt Ṭṭalb

Iga **Xalid Ayt Ṭṭalb** (s taɛrabt: خالد آيت الطالب) amawsas n tdusi ɣ tmazirt n Lmɣrib zɣ usggʷas n 2019. Ilul d ɣ usggʷas 1966 ɣ tmdint n Agadir. Yumẓ tadukturat nns ɣ tsdawit n tsnijjit d tsasfrt n tmdint n Rrbaṭ. Ig aprufissur n tasnijjit d urgaz n tsrtit amɣribi.

## Taridirt

### Tudrt tazzulant
Ɣ usggʷas n 2009, iga Ayt Ṭalb amqqran n tnafut tagufusany (tanafut n uflay) ɣ ṣṣbiṭaṛ Ḥasan wiss sin ɣ tmdint n Fas.

Ɣ 2016, skrn gis anssixf n umulli n ṣṣbiṭaṛat n tmazirt n Lmɣrib.

### Tudrt tasrtant
Dat ad iɣʷi adɣar nns ɣ tamawast n tdusi zun d amawsas, iswuri gis Xalid Ayt Ṭalb zun d anflus amatay ɣ udɣar n Hicam Nnjmi.

Ass n 9 uktubr 2019, ɣ usati n yan usnfl unbiḍ, skrn ɣ Xalid Ayt Ṭalb amawsas n tdusi n tmazirt.

### Tudrt tanimant
Itahl Ayt Ṭalb iṭṭf sin warraw.

## Tisaɣulin
Xilban

**Xilban** (s taɛrabt: البرقوق) assaɣ ad illa g Tamaziɣt n tmnaḍt n Qlɛat mguna.

## Tisaɣulin
Xiralda

Tga **La Xiralda** (s tkastiliyt : La Giralda) yat taṣṣumɛiyt bnan tt imaziɣn imuḥḥdiyn ngr 1184 d 1198, ɣ tmdint n Icbilya, ɣ Wandalus, ɣ uzmz n Yusf u ɛbd lmumn ; ɛbd lmumn lli igan asmun n utumrt ; utumrt lli igan amaziɣ lli d issufɣn taɣarast tamuḥḥdiyt ; taɣarast ad lli rad ifkn tanbaḍt akk° icddan ɣ umzruy n tmzɣa, d talli akk° imqqurn ɣ umzruy amaziɣ.

Imuḥḥdiyn nit ad ibnan tiṣṣumɛay yaḍnin rwasnt ɣtad, zun d tak°tbiyt n mrrak°c, tin ḥssan ɣ rrbaṭ, d ugadir n umɣar ɣ sus.

ɣ 1248, umẓn irumiyn tamdint n icbilya, ẓẓun ɣ imuslmn. skrn ilmma ɣ tmzgida yat lknist.

ɣ 1356, yut tt yan uzlzal ixcnn. iḥawl as bahra. bdan ad ttṣlaḥn lknist ɣ 1433, d ur smidn ar 1506.

ɣ 1987, zmmemn ayt yunisku la xiralda ɣ taysi tamaḍlant (World Heritage).

Tla taṣṣumɛiyt la xiralda 104 m ɣ tattayt, tg tamatart n tmdint n icbilya s umsacka n kullu mddn.
## Tisaɣulin
Xnifra

Tga **Xnifra** yat tmdint illan ɣ tmazirt n Lmɣrib ɣ tsga n Bni Mllal-Xnifra ɣ tmnaḍt n Xnifra, d nttat ad igan tamaẓunt n tmnaḍt. Zdɣn gis kra n 117 510 umzdaɣ.  

## Asnmkta
Ar ittini usiḍn lli ittyuskar ɣ usggʷas n 2014 mas:

### Aslmd

* Tigmiḍi n taqubbanit (middn lli ur ssin ad aqran wala ad ttaran) : 30.0%
* Tigmiḍi n imzdaɣ lli iɣran ar usinan n usmdi nɣd uggar : 14.6%

### Tadamsa

* Tigmiḍi n imzdaɣ lli llan ɣ isggasn nnsn n twuri : 44.2%
* Tigmiḍi n tarwuri (middn lli ur ṭṭafn tawuri) : 22.9%
* Tigmiḍi n imzdaɣ lli swurin dar lmxzn (nɣ kantin swurin gis) : 18.5%
* Tigmiḍi n imzdaɣ lli swurin ɣ uslig (nɣ kantin swurin gis) : 41.5%

## Uggar

* M. Peyron, Artikel f temdint n Xnifra ɣ *L'encyclopédie berbère* (alink)


## Ɣaylli sis izdin

## Tisaɣulin
Yabdas

**Yabdas** niɣd **Iabdas**  Iga yan ugllid amaziɣ  z tamurt n awras . Iluḥt yan ugllid arumi lli mmu nttini Sulumun ɣ usggas n 542. Mac amggaru yad rat sul nɣin imaziɣiyn yaḍn n ait lawras nit..http://books.google.fr/books?id=UpYvAAAAMAAJ&q=vandales+timgad&dq=vandales+timgad&pgis=1 Mac Salumun nɣant imaziɣiyn yaḍn ait lawras ɣ tigira . 
## Tisaɣulin
Yanayr

**Yanayr** nɣ **Innayr** nɣ **Nnayr** iga t ayyur akk izwarn ɣ usggas amaziɣ wala arumiy.

iẓḍar a'yili anamk n tfugla n yiɣf usggʷas amaziɣ. anamk ad yiwy as t id lliɣ ar nttini "iḍ n innayr", mɛna iḍ n wass izwarn ɣ wayyur n innayr; ass akk° izwarn ɣ usggʷas.

## amzruy

## Tisaɣulin


## Tisaɣulin
Yat S Yat

"**Yat S Yat**"   iga yan usays li itilin ɣ usaru amaziɣ niɣd Asaru Amṛṛuki wis ttam niɣd  tv Tamaziɣt ar isawan f Umzruy d tussna

## Tisaɣulin
Yifri

## Yifri
Tga tiɣrmt n yifri sg tɣrmin tizaykutin illan ɣ tamanadt n Racidiya ɣ iffus n Umrruk. Tettuska tghrmt ad aflla n ayt n twarirt isiggin xf wasif n ziz. Mnid nns llan gis urtan izgzawn. Iglitt n udrar dfir as.
Ifrg i tighmrt n yifri , yan ugadir yattuyn , Iklan s uzggagh. Dars yan waggur amqqran ittawin s ugnsu n tighrmt. Igh tkcmd tittadfd tamr

## Tisaɣulin
Yuba Amzwaru

**Yuba Amzwaru** neɣ **Yuba I**  (IVBA s tlatint) ikka tt nn iga yan ugllid n Numidya. Iga iws n Hiempsal ws2, ig babas n Yuba Wiss Sin, agllid amaziɣ iḍfarn ṛuma. Ilul d asggas n ~85, immt ɣ 46 ḍarat n ɛisa.

ⵉⴳⴰ ⵢⵓⴱⴰ ⴰⵎⵣⵡⴰⵔⵓ ⴰⴳⵍⵍⵉⴷ ⵏ ⵏⵓⵎⵉⴷⵢⴰ, ⵜⴳⵍⴷⵉⵜ ⵜⴰⵇⴱⵓⵔⵜ ⵉⵍⵍⴰⵏ ⴳ ⵉⵥⵥⵍⵎⴹ ⵏ ⵉⴼⵔⵉⵇⵢⴰ ⴳ ⵡⴰⵏⵙⴰ ⵏ ⵍⴳⴰⵍⵉⵣⵔ ⵏ ⴰⵙⵙⴰ. ⵉⴷⵔⴰ ⵢⵓⴱⴱⴰ ⴰⵎⵣⵡⴰⵔⵓ ⴳ ⵜⴰⵙⵓⵜ ⵜⴰⵎⵣⵡⴰⵔⵓⵜ ⴷⴰⵜ ⵏ ⵜⵍⴰⵍⵉⵜ ⵏ ⵄⵉⵙⴰ ⵢⴰⴷ ⵉⴳⴰⵏ ⴰⴳⵍⵍⵉⴷ ⵏ ⵏⵓⵎⵉⴷⵢⴰ ⵙⴳ 60 ⴷⴰⵜ ⵏ ⵜⵍⴰⵍⵉⵜ ⵏ ⵄⵉⵙⴰ ⴰⵔ ⵜⵎⵜⵜⴰⵏⵜ ⵏⵏⵙ ⴳ 46 ⴷⴰⵜ ⵏ ⵜⵍⴰⵍⵉⵜ ⵏ ⵄⵉⵙⴰ. ⵉⴳⴰ ⵢⵓⴱⴱⴰ ⴰⵎⵣⵡⴰⵔⵓ ⴰⵎⴷⴷⴰⴽⴽⵍ ⵏ ⵓⵊⵉⵏⵉⵕⴰⵍ ⴰⵔⵓⵎⴰⵏⵉ ⴱⵓⵎⴱⵢⵓ ⴳ ⵉⵎⵏⵖⵉ ⴰⴳⴷⵓⴷⴰⵏ ⴰⵔⵓⵎⴰⵏⵉ. ⵢⵉⵡⵙ ⴳ ⵉⵎⵏⵖⵉ ⵎⴳⴰⵍ ⵊⵓⵍⵢⵓⵙ ⵇⵉⵣⴰⵔ, ⴷ ⵉⴳⴰ ⵢⵓⴱⴱⴰ ⴰⵎⴷⴷⴰⴽⴽⵍ ⴰⴷⴷⵓⵙ ⵏ ⴱⵓⵎⴱⵢⵓ ⴳ ⵓⵎⵏⵣⴰⵖ ⵏⵏⵙ ⵎⴳⴰⵍ ⵇⵉⵣⴰⵔ. ⵎⴰⵛⴰ ⴷⴼⴼⵉⵔ ⵏ ⵜⵙⵙⴰⵙⵜ ⵏ ⴱⵓⵎⴱⵢ ⴷ ⵜⵎⵜⵜⴰⵏⵜ ⵏⵏⵙ, ⵢⵓⴱⴰ ⴰⵎⵣⵡⴰⵔⵓ ⵉⵙⵎⵓⵏ ⵇⵉⵣⴰⵔ ⴳ ⵉⵎⵏⵖⵉ ⵏ ⵟⴰⴱⵙⵓⵙ ⴳ ⵉⵥⵥⵍⵎⴹ ⵏ ⵉⴼⵔⵉⵇⵢⴰ ⴳ 46 ⴷⴰⵜ ⵜⵍⴰⵍⵉⵜ ⵏ ⵄⵉⵙⴰ, ⵍⵍⵉⵖ ⵢⵓⵡⵉ ⴷ ⵉⵎⵎⵓⵜ. ⵉⵜⵜⵓⵙⵙⴰⵏ ⴰⵡⴷ ⵢⵓⴱⴱⴰ ⴰⵎⵣⵡⴰⵔⵓ ⵙ ⵜⴷⵔⴰⵡⵜ ⵏⵏⵙ ⴳ ⵜⵥⵓⵕⵉⵡⵉⵏ ⴷ ⵜⴷⵍⵙⴰ, ⵓⵍⴰ ⵙ ⵜⵓⵙⵙⵏⴰ ⴷ

## Tudrt
Iga agllid gr 60 d 46 ḍarat n ɛisa.

## Tamttant
Lliɣ nn yuḍa yuba s tmaẓunt nns Zama, ur t ujjin imzdaɣn nns a'nn srs ikcm; qbl a'iftu s yimiɣ ann, inna asn ad fllas qqnn imawn n tmaẓunt iɣ d yiwy ṛbbi ur inri iṛumiyn.

## Tisaɣulin
Yusf u Tacfin

**Yusef u Tacfin u Talakakin Almtan Aẓnag** nɣd **Yusef u Tacfin** (s Tfinaɣ : ⵢⵓⵙⴼ ⵓ ⵜⴰⵛⴼⵉⵏ ⵓ ⵜⴰⵍⴰⴽⴰⴽⵉⵏ ⴰⵍⵎⵜⴰⵏ ⴰⵥⵏⴰⴳ ; s Tɛṛabt : يوسف بن تاشفين ناصر الدين بن تالاكاكين الصنهاجي) iga agllid amzwaru n Imrabḍn. Illul gr isggʷasn n 1006 d 1009, immt ɣ 1106. Nttan ad Ibnan Meṛṛakc ɣ 1070.

## Isem
Iga Yusef u Tacfin u [Talakakin]?.

Irwas is d-ikka yisem n "tacfin" taguri tamaziɣt "tajfint".

## Tisaɣulin
Zagura

Tga **Zagura** (s tifinaɣ: **ⵣⴰⴳⵓⵔⴰ**) nɣ **Tazagurt** (s tifinaɣ: **ⵜⴰⵣⴰⴳⵓⵔⵜ**) yat tmdint imẓẓiyn illan ɣ wammas-agmuḍan n tgldit n Lmɣrib, twala i tsga n Dra-Tafilalt.

## Aẓur n yism
Ikka d yism n Zagura tutlayt tamaziɣt. Illa mad ittinin is d tucka zɣ yism n wasif n Zagur, yili mad ittinin zɣ tqbilt n Zwagr.

## Imzdaɣ
Ar ittini uṣiḍn lli ittuyskarn ɣ usggʷas n 2004 mas d tiɣrmt ad zdɣn gis uggar n 40 067 n middn. Imzdaɣn n tɣrmt ad gan imaziɣn, ilin gis waɛrabn dɣ nttni, ar sawaln 12.7% n imzdaɣn n tɣrmt ad s tutlayt tacḥit d 13.5% s tamaziɣt n waṭlas anammas.

## Asnmkta
Ar ittini usiḍn lli ittyuskarn ɣ usggʷas n 2014 mas:

### Aslmd

* Asɣl n taqubbanit (middn lli ur ssin ad aqran wala ad ttaran) : 25,8%
* Asɣl n imzdaɣn lli iɣran ar usinan n usmdi nɣd uggar : 19%

### Tadamsa

* Asɣl n imzdaɣn lli illan ɣ isggʷasn nnsn n twuri : 40,5%
* Asɣl n tarwuri (middn lli ur iṭṭifn tawuri) : 18,9%
* Asɣl n imzdaɣn lli iswuruyn ɣ dar lmxzn (nɣ tt inn kkan swurin gis) : 25,1%
* Asɣl n imzdaɣn lli iswuruyn ɣ wuslig (nɣ tt inn kkan swurin gis) : 37,9%

## Tiwlafin

Moroccan military castle,Zagora.jpg
Sand storm over the Vallée du Draa (2357098587).jpg
Sign Timbuktu 52 Days.jpg
Draa near Zagora.jpg


## Ẓr uggar

* Warzazat
* Tinɣir


## Ɣaylli sis izdin

## Tisaɣulin
Zinddin Zidan

**Zinddin Yazid Zidan** (s tfṛansist: *Zinédine Yazid Zidane*; ilul ɣ 23 yunyu 1972), ittyussan gr imiriyn nns s yism **Zizu**, iga yan umssanun azzulan Afṛansis n twjja n uḍar d umurar g izri, ikka tt inn ar itturar ɣ wansa n wammas amsugi. G mad yaẓn, ikka tt inn iga amssanun n usgraw aṣbnyul Riyal Madrid, ig yan zɣ imssanunn akkʷ imursn g umaḍal. Ar t daɣ ttannayn kigan n mddn zun d yan zg imurar imafayn akkʷ, ikka tt inn yadlli zidan ittyussan s ufulls, tiẓri, tizzrayin, unbaḍ ɣ twjja d ttiqniyt nns. Yuwi mnnawt tsmɣurin timdanin zun d umurar, zgisn mas iga yan zɣ imurar nna ittyusmman g tsmɣurt n Umurar Amafay g Umaḍal n FIFA ɣ 1998, 2000 d 2003, yawi tawjja n wurɣ ɣ 1998. 

## Tudrt nns n zikk

Ilul Zidan ammas n Maṛsilya (Marseille), Fṛansa, ig amaziɣ aqbayli s yiẓuran nns. 

## tawada nns tamswurruyt

Yurar Zidan g mnnawt trubba n tkurt bahra ttyawssannin, zun d Yuvintus (Juventus) n Ṭṭalyan d Ṛyal Madrid (Real Madrid) n Ṣbanya. Igli tarabbut nns tanamurt Fṛansa s trnnawt nns s ukrwas amaḍlan n FIFA asggʷas n 1998, d tbrza tawruppiyt n tkurt asggʷas n 2000. Yiwi g usggʷas n 2002 [league n Champions] d trabbut nns n Ṛyal Madrid, nna ittggan [league n Champions] tis tẓat n trabbut taṣbnyult akud-ann. 

Ittusta Zidan kraḍt tkkal amm umurar amayuf n usggʷas dar FIFA. Igli Fṛansa s umnala amggaru n tbrza n ukrwas amaḍlan n 2006, ig s tannayt n umata amurar n tbrza nna akkʷ yufn g usggʷas ann. 

## Izdayen Iberraniyn
* http://www.zidane.fr
* https://web.archive.org/web/20090721182703/http://foot.fluctuat.net/zinedine-zidane.html
* https://web.archive.org/web/20090429041157/http://www.forza-juventus.com/joueurs/bios/zidane.htm
* https://web.archive.org/web/20130812220445/http://www.imyura.net/
* http://www.racines-izuran.com

## Tisaɣulin
Amussnaw n tsrtit

Amussnaw n tsrtit igat kan ufgan issn kigan n usnɣms g igr n tsrtit d iwngimn n tsrtit.
***Msmun awal n [[SGSM]] :** Msmun awal amatay asnmalay n tmaziɣt (MMSM)
## Tisaɣulin
E (amḍan n tusnakt)

Amḍan e, ittawsan s ddu ism n amḍan n ⵉⵓⵍⵓⵔ, iga yat tⵜⵉⵎⴳⵣⵉⵜ n tusnakt ⵢⴰⵥⵥⵏ nit aygadda d 2.71828, ⵏⵥⴹⴰⵕ  ad tt nara s mnnaw tɣarasin. Iga uzadur n ulugaritm agaman, iga daɣ talast n (1 + 1/n)^n iɣ taẓ n i wartmi. Nzḍar ad tt daɣ nara s yat tɣarasin ilan timrnit, zund ɣikad :

e =  \sum\limits_{n = 0}^{\infty} \frac{1}{n!} = \frac{1}{1} + \frac{1}{1} + \frac{1}{1\cdot 2} + \frac{1}{1\cdot 2\cdot 3} + \cdots

## Amawal

* Timgzit : constante
* Talast : limite
* Wartmi : Infinie

## Tisaɣulin
Id bu-wwqqcur

**id bu-wwqqcur** gan imudar iskern iqqcran zund Cbbukcṭar.
## Imdyaten :
Iselman id bu-wwqqcur gan iselman mi tdel tafegga nsen s iqqcran :


*Aballaɣ
*Abrṭak
*Aburi
*Arkun neɣ ifis
*Aṛɛem
*Aṛumi
*Azkur
*Azlmza neɣ Tazlmzat
*Azufri
*Azuggaɣ
*Mmu-uxṣan
*Tanẓiṭṭ
*Anfaɣru
*Abṛu
*Bu-zuku
*Afurkel
*Ḥimṛuḍa
*Tacutcu
*Taẓnagt
*Askaray neɣ Canxarra
*Aɣnja
*Aknyaw
*Amẓẓay
*Amzil
*Amul
*Aballaɣ neɣ Bu-isni
*Awraɣ
*Uccen
*Issekni
*Iɣiṛdem
*Imegdi
*Aynanaz
*Izi
*Bu-cawk
*Bu-nqiḍ
*Tasargalt
*Taɣwalt
*Taɣyyult
*Tagwa
*Taluzit neɣ Tayyizt
*Tawlkt
*Znineg
*Asnser
*Sumer
*Ferk Aḍil


## Tisaɣulin
Id war-aqqcur

**Id war-aqqcur** gan imudar ur skirn iqqcran f tafegga nsen.

## Assaɣ :
## Imdyaten :
Iselman id war-aqqcur gan iselman m-ur tdil tafegga nsen s iqqcran :


*Adumas
*Azmar
*Aquṛab
*Aqulil
*Asiɣaɣ
*Awlaḥ
*Irɣel
*Ayyis
*Bayṛun
*Ɛli ijjan
*Zrrug
*Acɛirya
*Tizelmt


## Iɣbula :

## Tisaɣulin
Idris Ɛbdlḥafiḍ

Iga yan umzraw lli yskren yan msmun awal n Tamaziɣt–Tafransist, gis uggar n 65 000 n tguriwin.

## [[Tiɣbula]] :

## Tisaɣulin
Inmalan

**inmalan** : séquentiel : تسلسلي
***Msmun awal n [[SGSM]] :** Msmun awal amatay asnmalay n tmaziɣt (MMSM)
## Tisaɣulin
Malaṛya

**Malaṛya** niɣ d **Tamalaṛiyt**, tga yan waṭṭan icqqan n ibṛẓuḍn d ar izray s iqis n yan wanaw n wabiba igan tawtmt ar as ttinin Anufil, abṛẓuḍ ad ikcm ɣ twja n *Plasmodium* d ar isdurri tiɣitas n tasa, ɣwid ar yadlli ttntagn f tkṛknnayin zggʷaɣnin n idammn, ar tnt sskturn, sbaqqin tnt. Sf tnmila n OMS aṭṭan ad iskr yad mad ittggan 608.000 n imttiyn ɣ umaḍal ɣ usggʷas 2022, d 249 mlyun n ufgan ad mi iggr.

## Amntil
Tamalaṛayt ar tettmattay s ufgan s iqis n tawtmt n yan wabiba mi ttinin Anufil, xtad s ixf nns tusi yan ubṛẓuḍ ism as *Plasmodium* iɣ tfta  ad d tqqs i yan ufgan igan amaḍun, tawtmt ar as tssumum idammn ganin anbdad i uṣḍaṛ n tglay nns, s ɣmkad ar tgzzi abṛẓuḍ ɣ umssnbgay nns, iwtman n wabiba ad ur ar ttqqsn.  

## Azray
Azray n umalaṛya sɣ ufgan ar wayyaḍ ar d ittiwrri s wabiba ad lli tt igan d *Anopheles gambiae* lli izdɣn ɣ tfriqt, iml uzray ad yili gr mddn, gr tmɣart irban s warraw nns (S usaka n tumattn)  niɣ d s ugzzay n idammn.

Tawrarrayt n Plasmodium tmuttl, gis sin usrutn inbdadn: yan usru ur igin arisan ɣ ugns n ufgan, d yan t igan ɣ ugns n wabiba. 

Ɣ gam izwarn, tawtmt ar tettqqs i kra n ufgan, tgzi as abṛẓuḍ (s talɣa n Sporozoïte) ɣwad ar izwag ɣammas tassutlt n idammn afad ad ilkm tasa, ɣinn a ɣ rad issnti ad yaṭṭu. 

lliɣ ar ittnulfu ubṛẓuḍ (s talɣa n Mérozoïtes) ar dars tettili yat tawilt yaḍnin lli rad t yajj ad islk tikṛknnayin n idammn, smadn gisnt assuggt nnsn, ɣwid rad daɣ ttyawlmaẓn ɣ yan wabiba, tssnti daɣ twrarrayt. 

## Timitar tisgnafin
Anfilal n tmitar tisgnafin imyanaw bahra, assnti nnsnt ar ittili gr 8 ar 30 n wussan tiɣrdin n iqis n wabiba, yat twla ar tettili tẓḍaṛ ad tettmuna d tnuṛmuyt, tinɣi n ugayyu,  d ungaẓ n tfiyya d iraran d uḍṛig d trgagayt,  yat tidi iṣmmiḍn ar d tettackant d ar d fttun,  kra n tmitar qjrnt akkʷ uggar ar d ttilint zaɣd nttnti, zun d tammara n unfus, tingi iggutn n idammn, iwriɣ, tanṛmuyt  iggutn d tmimunt. 

Ɣ kra n waddadn, tikṛknnayin n idammn lli ttyaɣnin ẓḍaṛnt ad qqnnt iẓuṛan, slawan akkʷ win wallxf, aylli imln ad inqqa. 

## Aray
Afad ad iɣns yan agayyu nns i tmaḍunt n Malarya (lli mi ittyawnna tawla n Plasmodium), iqqan d ad iskr yan id wan tɣawsiwin ad:

Ad iɣns yan i iqis n wabiba (anufil) s:

* Ad ur iffuɣ yan kudnna iɣli yiḍ.
* Ad issmras tinamusin (Moustiquaires).
* Ad issmras iyafutn mgal-biba.

## Tisaɣulin
Lɛarba n siḥl

Taɛiwant n Lɛarba n Ssiḥl tḍfaṛ i tmnaḍt n tiznit, taɛiwant ad ar tsmmun iḍwwaṛn n Ssiḥl, ayt ɣid gan isusiyn, ar sawaln s tclḥiyt, Imzdaɣn nns ad zdɣn g idrarn d izaɣarn, ar gis kkrzn, ar gis mggrn acku tlla gis tayyirza ifukin d unẓar, d maf ittussan amnid ad ill d ifttasn, ar gmmrn islman, ar ttkksn tigri zun d will d tarknuzt d bɛu. Tettussan tmazirt ad s tknarit mac ussan ad tukki gis tabuxxuct n aknari ar t ictta, yili gis argan d tafyyuct.
## Tisaɣulin
Munir Lḥddadi

**Munir Lḥddadi** iga iwis n Lmɣṛib macc imudda s Ṣppanya, iga amurar n tkurt g **trabbut** n **[[Icbilya]]**, iwi d trabbut ns lkas n **[[Spanya]]** g usggʷas n 2020.

## Laṣl ns

## Tamazirt ns

## Munir El ḥaddadi g Europa
## Tisaɣulin
Imil Zula

Iga **Imil Zula** (s tfṛansist: **Émile Zola**) yan umara d unɣmas afransis. Ilul ɣ Bariz ɣ 1840, immt gis ɣ 1902. Iga anggal afransis akkʷ ittyussann, nna mi bahra ttyawfsarnt twuriwin-nns.

## Idlisn d tiwuriwin yaḍnin
-{
**Contes á Ninon*, (1864)
**La Confession de Claude* (1865)
**Thérèse Raquin* (1867)
**Madeleine Férat* (1868)
**Le Roman Experimental* (1880)

**Les Rougon-Macquart*
***La Fortune des Rougon* (1871)
***La Curée* (1871–72)
***Le Ventre de Paris* (1873)
***La Conquête de Plassans* (1874)
***La Faute de l'Abbé Mouret* (1875)
***Son Excellence Eugène Rougon* (1876)
***L'Assommoir* (1877)
***Une Page d'amour* (1878)
***Nana* (1880)
***Pot-Bouille* (1882)
***Au Bonheur des Dames* (1883)
***La Joie de vivre* (1884)
***Germinal* (1885)
***L'Œuvre* (1886)
***La Terre* (1887)
***Le Rêve* (1888)
***La Bête humaine* (1890)
***L'Argent* (1891)
***La Débâcle* (1892)
***Le Docteur Pascal* (1893)

**Les Trois Villes*
***Lourdes* (1894)
***Rome* (1896)
***Paris* (1898)

**Les Quatre Evangiles*
***Fécondité* (1899)
***Travail* (1901)
***Vérité* (1903, published posthumously)
***Justice* (unfinished)
}-
## Ilinken ttaweynin s mani yaḍen
* Émile Zola, his work in audio version 

## Isaɣulen
-{  }-

## Tisaɣulin
Ɛ (Askkil)

**Apsilun alatin** neɣ **e irẓemn** iga yan usekkil n ugwmmay alatin. Ikka-d asekkil agrikiy apsilun ɛ.

## Tisaɣulin
Ɛabbas Ibn Firnas

**Abu Lqasim Ɛebbas U Fernas U Wirdas Akurini (810-887)**, ittawssan s isem n **Ɛebbas U Fernas** (s taɛrabt: عباس بن فرناس, s tefransist: Abbas ibn Firnas), iga amesnulfu, d amejjay, d amsekrar (chimiste), d amẓẓawan (musicien), d amedyaz Amaziɣ. Aẓur n wawal-ad *Fernas* illa bahra ɣ Dzayer d Maruk. Ilul ɣ *Izn-Rand Onda* (Ronda n tura) ɣ Sbnyul.

***Msmun awal n [[SGSM]] :** Msmun awal amatay asnmalay n tmaziɣt (MMSM)
## Tisaɣulin
Ɛabdllah Zagur

Iga **Ɛabdllah Zagur u Ɛbl** (ittussan ɣ tmazirt nns s *Amɣar ggu Ɛblla*) yan umɣnas d unzbay asusiy amaziɣ mgal n usdurri afransis ɣ Lmɣrib. Ilul ɣ usggʷas n 1885, immut ɣ usggwas n 1972. Imnɣi n Ayt Ɛblla nna ɣ tt inn ikka iga amɣar, ikka tt inn iga yan zɣ imnɣitn akkʷ stawhmmanin ɣ uzmz n tnzbayt tamɣribit. Ig bab n twinst *"Itmma lqṛṭaṣ, itmma wawal"* lli bahra ittussann dar isusiyn.

## Tudrt nns
Ilul Ɛabdllah Zagur ɣ usggʷas n 1885 ɣ yan udwwaṛ ism nns Zɣanɣin ɣ tqbilt n Ayt Ɛblla ɣ idrarn n waṭlas mẓẓiyn, iwala udwwaṛ nns i tmdint n Iɣrm, tasga n Trudant. Ttussann idɣarn ann s lfuqha d id bu tussna nna f isawl umara imqqurn Lmuxtar Ssusi ɣ udlis nns Lmɛsul. Tzzri tqbilt nns yan uzmz iktarn s tmunag d tbḥliyin, biddn mgal n usdurru afṛansis. Ɛabdllah Zagur ad igan amɣar nnsn ɣ akud ann, ar isfttu tanzbayt ɣ yidrarn n Sus, zun d inzbayn yaḍnin s umdya Ccix Malɛaynayn, Aḥmad Lhiba, Zayd u Ḥmad, Ɛssu u Baslam, Muḥa Ḥmmu Aẓayyi d wiyyaḍ. Immaɣ usdurri mgal Zagur s aynna mi yufa n udwas d tsrdast, mac ur t isslkim unck ann s uwttas nns. Immatti ilmma s ussmrs n tmdayin d usnnulfu n tkrkas, d uzuzzr n lkʷrh gr mddn, s yimɣḍaṛn d ussmrs n txndallast, lliɣ tnna fṛansa i mddn mas ur tri abla ad asn n tṛẓm iɣarasn, ad asn taws, tzuzzr tayri d laman gratsn, macc amɣar, yugi ɣaylli s tra ad tn tsḍmmɛa irar fllasn s tmaziɣt ar iḍssa “aɣaras aɣaras ad ikkan akal”, tfrk ɣ akud ann fṛansa, mas ur dars illi awd kra ufssay yaḍni mgal unmɣur amẓẓiḍṛ amr s tiylalin n tsrdast. 

Tẓli fṛansa 18 n taylalin afad ad txlu aḍwwar lli ɣ tlla tgmmi nns, tbḍu tnt f ṣḍiṣ idilan, xʷlant ilmmadin iḍuran ggutnin, gn ukan sul isagurn nnsn tugga f  ccqawt n usbumbarḍi n yicnga lli d ittkkan ignwan, aylliɣ ar akkʷ ffaln middn tigʷmma nnsn ar kllan ɣ bṛṛa, ur ar tturruyn ar iḍ f wudm n wutci d tirmt

Tkmml tammaɣt tamsrdast ɣ usggʷas n 1926 ɣ ugafa, ɣmk lli tkmml tin unẓul ɣ usggʷas n 1934, d lliɣ imkkn usdurri ifassn nns ɣ tmnaḍt n ayt Ɛbdlla ibda ar ittamẓ imjhadiyn ar tn inn ittqqn ɣ yibniqn, ɣʷin tn s yiskraf n wuzzal ɣ yifassn nnsn, fln tn inn i laẓ d irifi.

## Tamttant nns

## Ẓṛ uggar
* Ɛssu U Baslam
* Muḥa Ḥmmu Azayyi
* Aṭlas mẓẓiyn



## Tisaɣulin
Ɛbdlmalk Faṛaj

**Ɛbdelmalk Faraj** (1906 - 1971) iga ya wrgaz amɣribi ikatin iga amawas n tdusi amzwaru g lmɣrib.

## Tudrt ns
Ɛbdelmalk Faraj ilul g wayyur n Marṣ g usggas n 1906 g tiɣrmt n Fas. Iga yan urgaz ifkan kigan g igr n tsrtit. 

Ikatin iga amawas n tadusi g ingr isggasn n 1955 d 1958, g uzmz n tnbaḍt tamzwarut n Lbkkay bn Mbark, ig amawas n tdusi ula g uzmz n tnbaḍt n Aḥmad Bllafrij.

Ayliɣ iga amawas n tdusi amzwaru g lmɣrib, nttan a isrsn tirsal n tmawast n tdusi g lmɣrib, isrs ula tirsal n taɣiwant n tasnijjit n Rrbaṭ.

Ɛbdelmalk Faraj immut g usggas n 1971.

## Tisaɣulin
*https://gw.geneanet.org/cplenier?lang=fr&n=faraj&oc=1&p=abdelmalek
*https://www.lopinion.ma/Docteur-Abdelmalek-Faraj-L-histoire-meconnue-d-un-pionnier-de-la-medecine-moderne-au-Maroc_a4023.html
*https://lematin.ma/journal/2012/Entretien-avec-Abdelatif-Alemcani-president-du-Cercle-Faraj-_En-memoire-d-Abdelmalek-Faraj-premier-ministre-de-la-Sante-publique-fondateur-de-la-Faculte-de-medecine-de-Rabat/165085.html
Ɛbdllah ibn Ɛazzuz

**Ɛbdllah ibn Ɛazzuz** ittyussan s wassaɣ n Sidi Balla, immut g usggas n 1789. iga yan umara amɣribi, ar bahra ittara f ttaṣawwuf, macc ar ittara ula f tasnijjit. iwra tugt n idlisn g igr n tasnijjit nɣ nzzḍar anini iwra f twwuriwin n usujji s yat tɣarast taqqbuṛt. iwra ula f usujji s imɣyan.

## Tisaɣulin

*L. Leclerc, La Chirurgie d'Abulcasis, Paris 1861, II, pp. 307-8 and H.P.J Renaud, L'Initiation au Maroc, Paris, 1945, pp. 183-4
Ɛbdullah Acini

**Ɛbdullah Acini**  () ia yan unazur amaziɣ imqqurn ilul ɣ usas ɣ tamazirt n Libya, ia **Ɛbdullah Acini** yan itmaɣn f tutlayt tamaziɣt isffaɣd tuut n tisfifin isawaln f tamait. Ɣilad illa ɣ ubniq ɣ libya tiira lliɣ yixs ɣ yan unmuqqar n uzawan ɣ tamazirt n Tizirin Tiknariyin. 

Tlla trabbut ad ɣ iɣerm n Zwara da ituyssanen er imezdaɣen nes s wassaɣ n "Tamurt". Yusi εabdullah εcini d ayt trabbut nes, anezum n tutlayt d idels amaziɣ, ar tiriren s tutlayt tamaziɣt mqar tt idel usennaraf (dictateur) alibi. 

Iɣra εcini aẓawan, iwattes ad isers tiɣri d tarmit nes  ubrid n usmaynu n umar d Uzawan amaziɣ alibi. 

Tesmun "Ussan" iεerrimen imaziɣen da irban anezum d tiwariwin zun d : εli Fṭis, εabd Rauf Bunduq, εimad Lɣamisi, Ramzi Lɣali, Ḥasaniya Leεzabi d εliyin Salem. Tiwes terabbut Ussan  unmuar n Tafswit  Dzayr  2004, d anmuar amaḍlan n uẓawan amazih  Tizirin tiknariyin 2006, mac anebbaḍ alibi yuweɣ (interdire) "Ussan" xef umuddu s unmugar ageragɣlan n tizlit tamaziɣt ɣ Ṭanja 2006, d issurda (accuser) ayt terabbut s ticcufert (hérésie). Immagɣ unebbaḍ asennaraf alibi d imawasen nes ɣ tegduda n tillas ad bbin iles n εabdullah εcini s uzlan n tiεεurba, sfissen agerḍ nes, deln afrak nes s waddal n uẓeddum (tinuraf : injustice), mac mmis n Cicung ur yugad ara isufa n tillas d isekraf n tinuraf. 

Mac, imakern n tifawt luḥen-d tikkelt yaḍen addal n tillas f izenẓaren n timmuzɣa, amẓen anaẓur εabdullaɣ εcini s isasan n tenzzarfut (la justice) takucamt talibit, tizi da s tesselsa talumest (accusatiɛn) n tamestagt n inig awarazerf (immigratiɛn illégale), tenkeḍ fell-as s semmus iseggasen n ugɣzu, acku ar itirir s tutlayt tamaziɣt.  

Issenta unaẓur εabdullaɣ εcini asalag n utci (grève de la faim) seg uɣzu, ḥuma ad iselkem agerḍ n tilelli i y imaran n tderfit d tenzzarfut ɣ umaḍal, iselkem awed tabrat n yan unaẓur amaziɣ anekruf ɣ tesraft n : "tagduda" "taεrabt" talibit "taɣerfant" "tanmalayt"  "tanemɣurt"

## Timdyazin
*abrid M
*amasnaw
*amezu nney
*argaz
*asggas dameggaz
*Mz3ud ennegh
*Tagzrt nnegh
*Tmalla tedhra
*Yakoch
*Yemma

## Izdayn n berra

## Tisaɣulin
Ɛabdullah Baha

**Ɛabdallah Baha** (1954 - 2014) iga yan zɣ isrtann n PJD.

## Tudrt
Ilul Baha ɣ 1954 ɣ yat tmazirt n Sus. Iɣra ɣ IAV lil ɣ iga amtwal zɣ 1979. Ikcm s ubṛlaman ɣ 2002 zɣ tarabbut n PJD. Immt ɣ 2014 acku yut t tran.

## Tisaɣulin
Ɛbdullah Tukuna

**Ɛbdullah Tukuna** iga yan zɣ inazurn n Lmɣrib. Ittwassan s yism n "Frkus", as iskar tazuri n lfilm. Iga tta yan ugzzar imqqurn g Mrrakc.

## Tudrt
Ilul Frkus ɣ 1965 ɣ Dmnat tama n Mrrakc. 

Iskr mnaw laflam zund:

* Korsa (ɣ 2017)
* Lfrruj (ɣ 2016)
* Lmakina (ɣ 2010)

## Tisaɣulin
Ɛica Ccnna

**Ɛica Ccnna** (nɣ **Ɛica Eccnna**; Tlul g 14 Ɣuct 1941 Ḍaṛṭ Tlalit g Tigmmi Tumlilt, tmmut ass n 25 Cutambir 2022) tga yat tmɣart tamɣrib iswwrayn g igr n wamun, tg ula tamstant (talmuḥamit) ittnzbayn f izrfan n tmɣaṛt, tg ula tamɣnast tazrfant. Tga tansmagalt (tafrmlit), tssnti (tbda) tawwuri ns g Tamawast n tdusi (Lmɣrib), ar tt-aws i timɣarin ilan timukrisin tinamunin (timɣarin ur ittyaqqbaln g lmujtamaɛ). G 1985, tsrs tirsal n yat tmsmunt tamɣribit Tamsmunt tawtmant n twizi, tamsmunt ad ittawsn timɣarin ittyawatn nɣ timɣarin s grn irgazn nsnt, nɣ timɣarin s igr wamun. Ccnna tiwi (tfuz) s tugt n tsmɣurin tinfganin, acku tfka ma iggutn i tmɣart, sgitsnt tasmɣurt n *2009 Opus Prize* (gis 1 mlyun Ḍulaṛ).

## Isaɣuln :
#"Discussions with Aicha Ech-Channa, Founder and President, Association Solidarité Féminine, Casablanca, Morocco ", Berkeley Center, 14 June 2009. Retrieved 25 October 2016.
#Akyeampong, Emmanuel Kwaku; Gates, Henry Louis (2012). Dictionary of African Biography, Volume 6. Oxford University Press. p. 63. ISBN 978-0195382075.
#Akyeampong and Gates, p. 64.
#Boum, Aomar; Park, Thomas K. (2016). Historical Dictionary of Morocco. Rowman & Littlefield. p. 135. ISBN 978-1442262973.
#"Morocco’s Aicha Chenna, a Dauntless Activist in Defense of Women", Morocco World News, 8 April 2013. Retrieved 25 October 2016.
#"Secular in My Head, Muslim in My Heart", Qantara, 23 November 2009. Retrieved 25 October 2016.
#"Living out her faith", Star Tribune, 4 November 2009. Retrieved 25 October 2016.

## Tisaɣulin
Ɛaziz Axnnuc

**Ɛaziz Axnuc** (s taɛrabt: عزيز أخنوش‎; illul 1961 in ɣ Tfrawt) iga yan urgaz n lmacariɛ amɣribi d umawsas n tafllaḥt zɣ 2007. Ig ula amawsas azwaru n Lmɣrib zɣ 2021.

## Amawsas azwaru
Tfra tnna tmawast g usiwḍ ad mas isnubg bab n waddur agllid Muḥammd Wiss Sḍiṣ ad t inṣṛ ṛbbi ,imun d bab n tattuyt tagldant amkkusu n tgldit mulay lḥasan, assa n usimwas 10 cutanbir 2021 g tagadirt tagldant n Fas mass Ɛaziz Axnuc anssixf n ugraw anamur n yisimann istit ad ig anssixf n tnbaḍt ismglt s tugi n tnbaḍt tamaynut.

Irnu inna usiwḍ mas tkcm tɣuri yad g usati n iswirn n udustur d tyafutin n istayn uzrifn n 8 cutanbir 2021.

## Tisaɣulin
Ɛica Maya

**Taskkurt n Umm rrbiɛ** nɣ Ɛica Maya, tga yat tanaẓuṛt bahra ittyussan g Lmɣrib ula brra ns. Tga Ɛica Maya utt tmazirt n waṭlas, ilin dars tugt n tissfifin g igr n uẓawan d taẓuṛi zund asaru n "Tamawayt" g tbadut tamaziɣt.

## Tudrt :
Ɛica Maya tzdɣ ɣilad g Franṣa, ard d ttacka s Lmɣrib ig dars kra tawwuri, kra n unmuggar nɣ kra n twwuri n taẓuṛî.
## Tisaɣulin
Ɛica Tacinwit

**Ɛica Ziyati** nɣd **Tacinwit** tga yat-tnazurt lli itawsan s umarg ns n taclḥit d-udraz ns.

## Tudrt-nns
Tacinwit tlul ɣ Inzggan ɣ useggas n 1968.

Tzwar s-udraz dmnaw rways zund Ḥasan Arsmuk d Uttalb Lmzudi.

Ar as tinin Tacinwit acku trwas middn n Ccinwa.

## Tisaɣulin
Ɛisa

**Ɛisa Amasiḥ** niɣ **Sidna Ɛisa**, iga arqqas n asgd (ddin) amasiḥi. Immut kud dars 33 n  isggasn. Isem-ns daɣ 'Jesus-Christ' niɣ s wudem aḥrfi 'Christ'.
ism amaziɣ n iccu, ikka d icuɛ n tsryant, ẓr Isho.

 

## Tisaɣulin
Ɛssu u Baslam

**Ɛssu u Baslam** (s yism nns n tidt : **Ɛisa u Ɛli n Ayt Baslam**) iga yan uxatar lli yuran ism nns smḥ ur itmḥan ɣ iggi n tɣlaḍin n umzruy n tgldit n Lmɣrib. Illul ɣ usggʷas n 1890 ɣ udrar n Saɣru, ɣ tsga lli n iwalan i tnrzuft ɣ Tinɣir, yat tqbilt zɣ tqbilin n Ayt Ɛṭṭa. 70 usggʷas ad iddr aylliɣ ad immut ɣ 16 ɣuct 1960. Ittyussan s tirrugza d lɛz, ɣayann ad yujjan tiqbilin n Ayt Ɛṭṭa ad t fllasn gin d lqayd ɣ usggʷas n 1932, lliɣ munn Ayt Ɛṭṭa gn afus ɣ ufus afad ad wajhn nkrn i usdurri n Fransa. 27 n usggʷas ad iddr Ɛssu u Baslam ḍarat n imnɣi n Bugafr. Immut Ɛssu u Baslam ɣ 1960 s waṭṭan n skkar, ittyumḍal ɣ usmḍl n iqburn nns ɣ Imlcan. Nttan ad innan yan wawal: *"Usiɣ ass imrign, afad asin warraw nnɣ iɣunab".*

## Amnɣi n Bugafr
Ɣ usggʷas n 1933, ɣ 13 fbrayr ibda umnɣi gr inzbayn (lmuqawimin) ddu lqyada n Ɛssu u Baslam d iqṭṭaɛn n Fransa d willi asn ittawsn f iẓẓa lglawiyin. Ittyussan imnɣi ad s yism n Bugafr, tbda ɣ 13 fibrayr 1933, tkmml ass n 25 mars ɣ usggʷas ann nit, 46 wass ad tkka, sbayynn gis irgazn n Ayt Ɛṭṭa tirrugza nnsn lliɣ gan qbl imnɣi kra n 7000 n yan d iqṭṭaɛn n Fransa kra n 38 000 gin ḍḍubl nnsn s mraw tikkal, tzaydt asn is d iqṭṭaɛn n Fransa stɛmln dbabat d slaḥ amaynu, d tuggt nnsn ɣran ɣ ammas-katin n tinmal n lɛsker. Lliɣ ẓran iqṭṭaɛn n Fransa iguyya nnsn xsern nhjn ma mi nttini syasa n wakal iḥrgn, ar ḥrgn ar tbbin taddagin n lluz d uzmmur ar nqqan ɣ middn d tmɣarin d tazzanin, ma imẓẓin d ma imqqurn gisn 4000 n middn d 700 ngr lmuqawimin, amma iqṭṭaɛn n Fransa mmutn gisn 3500 iqṭṭaɛn gisn ljiniralat d wiyyaḍ nna dar tlla twassna ɣ zun d anaw ad n imnɣitn. Lliɣ iẓra Ɛssu u Baslam Fransa rad tnɣ kullu ayt tmazirt iqbl sis istslm ittfawḍ disn fkan as kran ccuruṭ gant kullu ɣ ṣṣaliḥ n tqbilt n Ayt Ɛṭṭa.

## Tisaɣulin

* Yan uvidyu ar isawal f Ɛssu u Baslam d umnɣi n Bugafr s taclḥit (Alink)
Ɛumar Drwic

Ilul **Ɛumar Drwic** ɣ 1960 ɣ Gulmima ɣ iffusugmuḍ n Tmazɣa tutrimt (Amṛṛuk). Iga yan ɣ imɣnasn n tmsmunt tamttilt tadlsant **TILILLI** n Tizi n Yimnayn (Gulmima); yaru yan Udllis n tmdyazin amsinwal s tmaziɣt d tkatalant ig assaɣ ns: Anfara - Desglaç g usggas n 2005. Iffɣ-d udlis-a g tmazirt n Katalunya.

## Timdyazin

**ASERRARU N UZ’MAY**

:Neggawer s umata,
:Z’min-aɣ ayt ufella,
:Ssgerden-aɣ-d ɣef uya,
:Anelli innqezwa,
:Seg usenti ay negna,
:S tidda d tmira.
:Nekk lliɣ g umaris,
:Afus-inu ig agris,
:Imeddukkal gan aftis,
:Ur amun g Ayt Udlis, 
:Nurzen g ufurrgis.
:Nuwi-d akw isalan
:Seg tmura nn' aɣ-yufan,
:Kerzent digneɣ ifsan
:N umziray d yiman,
:Nɣal is idsent nman,
:Zziɣ tin yigidu d waman.
:Mdin-i-tt amm uslem,
:Iles n yu-nu isusem,
:Tawda digi trekkem,
:Afus da yi-ireggem,
:Tarwa n yiwdan terdem:
:Sgujleɣ-as isem.
:Amekraz ig' i d awullu,
:Z’d’iɣ-as mas ig amlu.
:Dɣi, ukiɣ d ugulu:
:Tewser-nnek ay aseklu,
:Ad teg asfaylu neɣ iflu
:Mek ur tgi gmas i umedlu.

**SUSS ALUD’ D UGED’RUR!**

:Tuzlin iswan idammen jjint,
:Allen iz’ran takat md’errant,
:Amaɣus n ustaɣ iga tamtunt,
:Issaley iseggiwar
:G idɣaren ur nbedder.
:Aɣ-am amdaz a tawda
:G taggalt geɣ ad’eggwal!
:Sawlent-i-d tirsal n uslal
:Isennextem wuffal.
:Taselluft n uɣiwel tuzzel,
:Tesferdedda-d taxladda,
:Han ass issudda,
:Id’es n yid’ ibedda.

## Tisaɣulin
*Drwic ɣ poetasdelmundo.com
*Drwic ɣ amaynu.net
Ɛumar Taws

Ilul **Ɛumar Taws** ɣ usggas n 1963 ɣ Gulmima g unẓul agmuḍan (Asammr) n Lmɣrib. Taws iga yan umdyaz li bahra itawasn ɣ tmazirt n Umṛṛuk.  Ig ula aslmad da issaqqran tamaziɣt d tεṛabt ɣ Gulmima, yura yan udlis s uzwl **Iledjigen n yigenna**. Ika Siwa dar imaziɣn n Misra, ikka tamurt n Lqbayl d tmizar yaḍnin n Tafriqt Ufga d turupt. 

## Timdyazin

**Ut a yan‍ẓaṛ**

:Ut ut ut a yan‍ẓaṛ!
:Mas tddid a yanzzar?
:Ddiɣ s talat
:I mas tddid a talat?
:Ddiɣ ɣr asif
:I mas tddid a asif?
:Ddiɣ s lebh‏eë
:I mas tddid a lebheë?
:Lap mas ddiɣ
:I mas ddan irugga nnek?
:Ddan ad gin isigniw
:I mas ddan isigniw?
:Ddan ad gin inuzir

:Ut ut ut a an‍ẓaṛ!
:Mayd trid a an‍ẓaṛ?
:Tudrt i wakal
:I mayd trid a yakal?
:Tudrt i ymɣan
:I mayd tram a imɣan?
:Tudet i wactal
:I mayd trid a yactal?
:Tudrt i umdan
:I mayd trid a amdan?
:Tudrt i waman
:Aman aman aman
:D yiman izddign
:Aman aman aman
:Argun sraggwtn alin
:Alin s ignna kin
:Tudrt i ku yan
:Ad tzdig tɣudu!

**Mɣur**
:A mummu ya mummu
:Mɣur mɣur a mummu
:Idda bba nnk s almu
:Awudj ad ti d awin
:Igr asn timzin
:Yawy asn d aman

:A mummu ya mummu
:Mɣur mɣur a mummu
:Ad txitrd ixiter
:Ig iyyis tgd amnay
:Wa tgrd asen tariyt
:Tamzd as algamu

:A mummu ya mummu
:Mɣur mɣur a mummu
:Ad tafd ad tssarad
:Ad thdud tamazirt
:Tamazirt n daddak
:Tamazirt n nannak 
:I warraw nnk imal

**Mma awal akal**

:Izli inw da t ttiniɣ s wul
:S wul inw izddigen agnsu inw
:Ad irirɣ ad iniɣ isfra
:S wawal ntted g uɣu n mma
:A mma inw a tnna yi yurun
:A mma inw a tenn’ aɣ issgman
:Tusimt anzgum a nmɣur
:Tmdimt tamara y ihrran
:Ussan nnm tarzzift ayd gan
:Mar ad di nxiter mar a nili
:G uynna akkʷ ihlan tgid aɣ amur
:G uynna akkʷ illan tgid aɣ ili
:Udem nnm amzduɣ agensu nnɣ
:Idammn nnm d wini nnɣ yuwn
:Tasa d tayri nnm gant aɣ afud
:Ndda g ubrid tgid aɣ asidd

:Izli inw da t ttiniɣ s wul
:S wul inw izddign agnsu inw
:Ad irirɣ ad iniɣ isfra
:S wawal nttd g uɣu n mma
:Ussan nnm is nra ad ḥlun
:Aɣbalu n tudrt ayd aɣ tgid
:Xf wakal g di temmɣid a ymma
:A nzzu digs iledjigen ad jjun
:D tirrugza nddu s aflla
:Xf tmazirt a nili tawuri
:Afud nngh ayd tgid a ymma
:Asidd nnegh ayd tgid a ymma
:Akal nnɣ zun d mma ayd gan
:Awal nnɣ zun d mma ayd gan
:Tarwa nnm ay nga a ymma
:Tayri nnɣ ur tdrus a ymma

:Izli inw da t ttiniɣ s wul
:S wul inw izddign agnsu inw
:Ad irirɣ ad iniɣ isfra
:S wawal nttd g ughu n mma

## Tisaɣulin
*Taws d imdyazin imaziɣn adnin
*Iledjigen n yigenna adlis n Umar Taws
Ɛumar Wahruc

Iga ism nns imdan **Ɛumar u Ḥmad u Ɛmar Wahruc Uḥsayn Aẓuḍ** ig Wahruc yan ɣ wudmawn n tẓuṛi n tirruysa ɣ tdlsa n Iclḥiyn. 

## Tudrt
Ilul ɣ 1926 ɣammas n tḥuna n imziln, ɣ uqbil n unẓuḍt. macc illa ma ittinin is ilul ɣ 1933. yiwi d lhawa n umarg sɣ dar Babas da tt inn ikkan iga yan unaẓuṛ n tirudnt (Baqcic), iddr Wahruc ɣ Mṛṛakc ɣilli ɣ ar iswuruy babas ɣ usarag n jamɛ lfna.  

Ɣinn a ɣ d ilmd Wahruc ad ig mafawal d bab n nnḍm, iɣnu tagrgurt nns, tzgu as ɣ ugayyu nns twngimt n tukya f usddurri afransis, inẓm ɣ 1952, amarg n "Ḍabiṭ" iṣkkṛḍ gis tifgurin da isrs umsdurri, tg talɣat ann amntil da t icckcmn s usqqur, ikk gis kṛaḍ iyyirn.  

Ig ɣammas umudn nns "Ibrgmmi n Lbdiɛ" ɣ usggʷas 1960, ukan s iẓṛi n tɣarast nns da issnflul hati isrs tirsal n yat tinml n tẓuṛi da issilin yat tasuta n rrways zun d Albnsir d uṭṭalb aẓuḍ d Bumya d wiyyaḍ.  

Irzf Wahruc mnnawt tmizar ɣ bṛṛa zun d Fransa 1963 d Bljiga 1964, fadd ilmma ifta ad ikk lḥijj.  

iggʷiz d wahruc sf tarikt n tudrt ɣ wass n 27 Ktubr 1994 tiɣrdin n yat tamaɣt iṛẓan d waṭṭan.  

## Amarg
Issufɣ d mnawt talɣatin d umarg zun d:

* *Titbirin*
* *Imḥsadn* 
* *Taqsist n Ḥmmu u Namir*
* *Ifrxan n ayt umarg*
* Tanḍḍamt d Faḍma Tiḥiḥit "Ẓṛiɣ Lbaz".

## Ẓṛ uggar
* Lḥaj Blɛid
* Muḥmmad u Taṣṣuṛt
* Ḥmad Amntag
* Fatima Tabaɛmrant

## Tisaɣulin
Ɛumar Zanifi

**Ɛumar Zanifi**  iga yan umara amdyaz d anaẓur amaziɣ yan ɣ inuẓar n tarabbut n Iman n Saɣru niɣ '''Saɣru Band'''.
## Tamddurt
Ilul g was n 18 yunyu 1976  ɣ Tinmiwl, Asif n Dades, Warzazat g iffus-ugmuḍ n Tmazɣa tutrimt (Amṛṛuk). Iga amɣnas amqran n tussna tamaziɣt, amdyaz, amaru, anɣmas d lmanagir n Iman n Saɣru niɣ '''Saɣru Band''', win  Trabbut n Mallal . Iga awd lmanajir ɣ tamurt n umrruk i Malek mé d Janice Harrington. Σumar Zanifi  iga awd anɣmas da ittara g kigan n Aɣmisn n Tmaziɣt zund Tawiza, Amaḍal Amaziɣ, Agraw Amaziɣ, Amaziɣ Voice, Taziri, ar ittara inɣmisn, imgraden s kkuz n tutlayin seg tamaziɣt ils n mays, taεrabt awal n Tinemmel ɣ tamurt n umrruk, tafransist d tingliziyt nna s iɣwra g tesdawit d lkulij . Yara kigan zun d kkuz n idlisen nna isuln ur ta ffiɣn s Agdez. Yara awd kigan n imgradn  g ansaten g internet am'm : 
*amazighworld.org
*tawalt.com
*tawiza.net
*kabyle.com
*kabyle.net
*monde-berbere.net

## Timdyazin
* Giɣ idammn
* Azmul n izmlan 
* Ar Mantur?
* Soul art left
* Amulli n NBA
* Mon être
* Atu new

## Igzzumn

## Tisaɣulin

## Zṛ ula
Iman n Saɣru niɣ Saɣru Band
## Izdayn n brra
* Saɣru band
* Mallal
* Malikme
* Janice Harrington
Ɣ (Askkil)

Iga **Ɣ** (**ɣ** s tirra mẓẓiyn) yan uskkil ittyurnan i ugʷmmay alatin. Ism nns Gama alatin. Ar sis tettrant kigan n tutlayin:

* Tutlayin timaziɣin s ugʷmmay nnsnt alatin (Kk-d za tasna n ugmmay alatin amaziɣ)
* Kigan n tutlayin n Binan, Ɣana d Ṭugu.
* Tutlayt n Waxi ɣ Afɣanestan d Ṭadjikestan.

Tunɣilt nns igan exposée: ˠ

## Tisaɣulin
Ɛmmar u Saɛid Bulifa

Iga **Ɛmmar u Saɛid Bulifa** yan umara amaziɣ aqbayliy.

## Izdayn n brra

* https://www.centrederechercheberbere.fr/tl_files/doc-pdf/Boulifa.pdf
* https://www.youtube.com/watch?v=QP4XPcESfC0
* http://djurdjura.over-blog.net/2016/10/amar-u-said-boulifa.html

***Msmun awal n [[SGSM]] :** Msmun awal amatay asnmalay n tmaziɣt (MMSM)
## Tisaɣulin
Ɣana

**Ɣana** nɣ **Gana**, s yism nns iɣzzifn **Tagduda n Ɣana** (s tanglizt: Republic of Ghana, s tafransist: République du Ghana) tga yat tmazirt illan ɣ Tafriqt n tagut. Tzri tjumma nns 238.540 km², yiwḍ uṭṭun n imzdaɣ nns uggar n 29 mlyun n ufgan. Tamaẓunt nns tga tiɣrmt n Accra.

## Tisaɣulin
Ɣinya

**Ɣinya** nɣ **Ginya**, s yism nns iɣzzifn **Tagduda n Ɣinya** (s tafransist: République de Guinée) tga yat tmazirt illan ɣ Tafriqt n tagut. Tzri tjumma nns 245 857 km², yiwḍ uṭṭun n imzdaɣ nns uggar n 12 mlyun n ufgan. Tamaẓunt nns tga tiɣrmt n Kunakri.

## Tazeqqa

File:Guinea_sat.png|atlas Guinea
File:Dame_de_Mali_Guinée.jpg|Dame de Mali
File:Chute_de_Tabouna_à_Kindia_01.jpg|Chute de Tabouna à Kindia
File:Chute_de_Saala_vue_à_360°_Labé.jpg|Chute de Saala Labé
File:Chimpanzé_de_Bossou_33.jpg|Chimpanzé de Bossou
File:Plage_de_Roume.jpg|Plage sur les Ile de Loos

## Tisaɣulin
Ginya-Bisaw

**Ɣinya-Bisaw** nɣ **Ginya-Bissu**, s yism nns iɣzzifn **Tagduda n Ɣinya-Bisaw** (s tafransist: République de Guinée-Bissau, s tabrtqqizt: República da Guiné-Bissau) tga yat tmazirt illan ɣ Tafriqt n tagut. Tzri tjumma nns 36 120 km², yiwḍ uṭṭun n imzdaɣ nns uggar n 1 mlyun n ufgan. Tamaẓunt nns tga tiɣrmt n Bisaw.

## Tisaɣulin
Ḥasan Wis Sin

**Ḥasan wis sin** (s Tɛṛabt: الحسن الثاني, s Tfṛansist: Hassan II; ilul ɣ Ṛṛbaḍ ɣ 9 Yulyu 1923 – 23 Yulyu 1999) ikka tt inn iga agllid n Lmɣrib zɣ 1961 aylliɣ immut ɣ 1999.

Iga arraw amnzu n Muḥmmad Wis Smmus (1909-1961) lli yad lli igan agllid n Lmɣrib d tmɣart nns tis snat Lalla Ɛbla Bnt Ṭṭahr (1909-1992). Ittyussan Ḥasan is iga yan zɣ inbbaḍn imttaɣaln akkʷ n Lmɣrib.

Immut Ḥasan s tmntal tigamanin ɣ Rrbaḍ ɣ 23 Yulyu 1999, tlla dars ɣ akud ann 70 n usggʷas.
## Tawja

* Muḥmmad VI (iwis)
*Muḥmmad Wis Smmus (babas)

## Tisaɣulin
Ḥasan Id Basɛid

**Ḥasan id basɛid**
## Talalit
Ilul Hâssan Id basàid gh ighrm n tiznit ɣ usggas n 1967 gh iffus n umrruk. Z ɣ mẓî nes sul ittut s uɣdjaj n ayt umarg. liɣ dars yan d mraw (11) n usggas, iskr tarabbut nes tamzwarut. Idîd d trabbut n Ayt matn yat tsffift ɣ usggas n 1985. 

Ghik lli s yuls Idbasàid i umarg n mnnaw ɣ ismghurn n uzawan amaziɣ zund Belàid d Umntag d Uctuk, as isrs Hâssan tirsal ns gh ubaraz n ayt umarg. 

almuggar ns d Ɛmmuri Mbark. yan ɣ isutar n umarg amaziɣ ikfa i Hâssan yat tarmi yadênin. Nttan ad d issar mnnaw iwiznn ɣ mnnawt tmizar n Urubba. Yaws as ɣ yat gh tsffifin ns ɣ usggas n 1992. 

Hâssan Id basàid izdar ad ismun ngr amarg amaziɣ azayku d umaziɣ atrar ifaɣ yat tadla n imurig s yat tɣarast srs izîlin. Ismun ngr imassn imadelann d imassn n Imaziɣn lli nttafa dar rways d trubba n ihwacn.

## Tasffift tamğarut
Tasffift nes iğuran Ccahwa (2006) tis krâd d mrawtt gh tkafut n Idbasàid tga tagrawla mqqurn gh imasn ula ɣ uzawan, gh iwaliwn, ula ɣ usgiddi, tga yan usatur islkamn s idlsenn d izawann n wiyyâd, ismd gis Ḥasan id basɛid i uzawan amaziɣ amrruki yat tarmi tamaynut. 
## Tisffifin
**Caḥwa* 2006
**litcin*
** Akttay i rays Sεid Actuk
**Siyḥ a tawnza*
**Akttay i rays Lḥaj Blεid* 
**Gnawa : Samawi*
**Akttay i rays : Ahmed Amentag*
== Tisaɣulin ==
* *'https://web.archive.org/web/20120310151128/http://www.azawan.com/ Azawan.com'''

## Izdayn n berra
* Ḥasan id basɛid 
* Imurig.net - Ağur n azawan d tusna tamaziɣt n iclḥin
*Asit n (RFI musique)
Ḥasan Arsmuk

**Ḥasan Buzman** nɣ d **Arsmuk** iga ya unaẓuṛ aclḥi da ittawssann s umarg nns n Tclḥiyt. Ilul Ḥasan ɣ usggʷas n 1963.

## Tudrt nns
Ḥasan iga yuws n tqbilt n Irsmukn tama n Tiznit.

Ar iskar amarg zɣ tmẓi. Imɣurd d inuẓaṛ zun d Fatima Tabaɛmrant d Ɛica Tacinwit.

## Amarg nns
Dars uggar n 120 n wurarn ɣ 18 walbum s Tclḥiyt.

## Tisaɣulin
Ḥasan Id Blqasm

Iga **Ḥasan Id Blqasm** yan umɣnas amaziɣ bahra ittyussann g Lmɣrib, ar iswuri g yigr n uzrf, iga yan lmuḥami ilan yan uswingm yattuyn.

## Tudert
## Amussu Adlsan amaziɣ
## Iɣbula

## Tisaɣulin
Ḥmad Amntag

**Ḥmad Amntag** iga yan rrays aclḥi zɣ sus. 

## Tudrt

Illul ɣ 1927 ɣ Tamsult tama n Tarudant ɣ taqbilt n Mntaga.

Ifaɣ timzgid ayliɣ dars 17 asgas ɣkudan aylmd aykat ribab zund rways nɣkudan (Lḥaj Blɛid, Dmsiri, Wahruc).

Itawsan zɣ 1950 d ifta aytirir ɣ timizar n urupa zund Fransa, Lalman d Bljika. Iskr tatbsilt ns izwarn ɣ Bariz ɣ tigira n 1960.

## Amarg

Iskr mnaw n timdyazin dumarg zund

* *Bu salm*
* *Bu ccahwa*
* *Imik ayga zzin*

## Ẓṛ uggar
* Lḥaj Blɛid
* Saɛid Actuk

## Tisaɣulin
Ḥmad Ɛaṣid

Iga **Ḥmad Ɛaṣiḍ** nɣ **Aḥmad Ɛaṣiḍ** yan ɣ udmawn ittyustayn g iger n tnzbayt f Tamsart tamaziɣt g ugnsu n Lmɣrib. Ilul ɣ tarudant ɣ tmazirt n Lmɣrib ,ass n 14 yulyuz 1961. Tyawfka as lijaza n tflsaft zɣ takuliyt n tskla d tasnawt tanfgant (lɛulum alinsaniya) ɣ Rrbat ɣ usggwas n 1984. Ɣ usggʷas n 1988 tyufka as cahada n usassufɣ (taxarruj) zɣ takuliyt n tusniwin (ɛulum) n usgmi. Iswwuri ig asalmad ɣ usslmd asinan (atanawi). Ar iswwuri ɣila amrzu ɣ usinag agldan n tdlsa tamaziɣt. Issnta afssr ɣ usggʷas n 1979 iskr tamdyazt nns "البد2,askks da itlul" ɣ uɣmis lmuḥarir. 

Ar ifssr idlisn aḥmad ɛaṣid gr tirra usfru (s tmaziɣt d taɛrabt d urzzu) ɣ tussna tamaziɣt ɣ timsrayin n skken asgdan (adini) d tmagit ɛaṣid lixtilaf n tdimuqrṭit. Iga agmam ɣ asqqim tnmhalt n asinag agldan n tussna tamaziɣt ɣ yunyu 2002. ula izwar as is itriys tamsmunt tamɣribit islmadn n tflsaft ma imla ɣ usggʷas 1996 d 1998 agmam amrkazi ɣ umaris (lmktab) n tamast n imaratn n lmɣrib. 

Iga ula agmam amsdus n taddart usfru ɣ lmɣrib lmuntada n tanamurt d tugt n imussutn n ugraw (lmujtamaɣ) amadani ɣ lmɣrib. Issdus ɣ isggʷasn iggʷran " asanay (lmarṣad) amaziɣ n izrfan d tilelli " lli ihtmman s lwaḍḥiya n tamaziɣt ɣ lmɣrib ɣ akk iswirn. zɣ idlisn nns

Ḥmad Ɛaṣiḍ iga yan urgaz d yan ɣ udmawn n tadlsa d taskla g Lmɣrib, iga aslmad, amɣnas, anḍḍam, amarra, amzraw ig ula rrayṣ, ar ikccm asays ar ittmrara awal d tanḍḍamt d middn mqqurnin g iger ad.

Ḥmad ɛaṣiḍ ila adɣar yattuyn g iger n izerfan n ufgan, izerfan n tmɣart, Taɣmuqratit, assisfiw nɣ l'ilumination. Tugt ad n twwuriwin da illan dar Mass Ḥmad Ɛaṣiḍ ar as skarnt tugt n tmukrisin.

## Tiẓrigin nns

* Tamaziɣt ɣ ilaw lislam asrtan. 1998
* Isqsitn n tussna d tmagit ɣ lmɣrib atrar (2002).
* Tasrtit tadbir uskken amaziɣ ɣ lmɣrib gr taɛaqud asrtan d tasrtit
* D listiɛab (2009).
* Tibratin s inmɣurn n lmɣrib ɣ 2010.
* Ḥmmu unamir (tinfusin tiɣrfanin).
* Anaẓur muḥmmad admsiri: timdyazin timaziɣin
* Anaẓur sɛid actuk
* Dɣwan " anɛibar"(aḥmad ɛaṣid d brahim lckr)

## Tisaɣulin
Ṣluvakiya

**Tamurt n Ṣluvakiya** ism nns amaddud d **Tagdudant Ṣluvakiya** niɣ d  **Slovenská republika** s tsluvakt. Tg Bratislaba Tamaẓunt nns, d tṣluvakt tutlayt nns tamaddudt. Ṣluvakiya tga yat zɣ tmizar lli illan ɣ ugmmuḍ n Urupa.

## Tisaɣulin
Ṭanja

Tga **Ṭanja** (s tɛrabt : طنجة *Tanja* ; s tmaziɣt : ⵜⵉⵏⴳⵉ *Tingi* ; s tlatint: *Tingis*) yat tiɣrmt imqqurn bahra ilan atig ɣ tfriqt n ugafa. Tlla tiɣrmt ad ɣ ugafa n tmazirt n Lmɣrib. Tg tamaẓunt n tsga n Ṭanja-Tiṭwan-Lḥusima. Tlla tɣrmt ad s tuggugt n 14 km i uftas n Ṣbanya. Ar ittini usiḍn lli ittuyskar ɣ usggwas n 2014 mas d uṭṭun n imzdaɣ n tiɣrmt ad iɣli ar 947 952 umzdaɣ.

## Asnmkta
Ar ittini usiḍn lli ittyuskar ɣ usggʷas n 2014 mas:

### Aslmd

* Tigmiḍi n taqubbanit (middn lli ur ssin ad aqran wala ad ttaran) : 16.0%
* Tigmiḍi n imzdaɣ lli iɣran ar usinan n usmdi nɣd uggar : 14.9%

### Tadamsa

* Tigmiḍi n imzdaɣ lli llan ɣ isggasn nnsn n twuri : 56.6%
* Tigmiḍi n tarwuri (middn lli ur ṭṭafn tawuri) : 15.8%
* Tigmiḍi n imzdaɣ lli swurin dar lmxzn (nɣ kantin swurin gis) : 8.4%
* Tigmiḍi n imzdaɣ lli swurin ɣ uslig (nɣ kantin swurin gis) : 65.3%

## Tisaɣulin
Ṭariq ibnu Ziyyad

**Ṭariq ibnu Ziyyad**  (s taɛrabt : طارق ابن زياد) ittussan bahra dar imaziɣn wala dar waɛrabn

## Ism nns
Ism nns urta ykcim s Lislam igat ** Ysja ajuman yarsn** iwis n **Rfhu** iwis n **Warfjum** iwis n **Yznɣasn** iwis n **Walhaṣ** iwis n **Yṭṭufṭ**iwis n **Nfzaw** iwis n **Zntu ** 

## Tisaɣulin
Ṭṭalyan

**Talyan** ism unṣib-ns "Tagdudant n Talyan" niɣd  Repubblica italiana (s Tatalyanit) tlla ɣ uzddar n uropa. Swwutta d timizar n Fransa ɣ uflla d Laswis, Lutric, Laswis, d Talyan... tg Tatalyanit tutlayt tuṣibtns.

## Tisaɣulin
Ṣalaḥ Ddin Lɣumari

Iga **Ṣalaḥ Ddin Lɣumari** (Iluld ass n 8 Abril 1970 ɣ Mknas - Immut ass n 10 Dujanbir ɣ Muḥmmadya) yan unɣmas d umsmnid n inɣmisn d isuyas n ttilifizyun amɣribi.

## Tudrt d tiɣri nns
Illuld Ṣalaḥ Ddin Lɣumari ɣ tiɣrmt n Mknas ɣ ass wis-tam n wayyur n Abril ɣ usggwas n 1970, ɣin nit aɣ imqqur, d iɣra ɣin nit ɣ tinmal n tiɣrmt ann. Lliɣ tn ikka ar yaqra ɣ ammas n usggwas wis-sin n usinan n usmuttg, ikka-tt-in iga amɣar n tsɣunt n Zzuhur (s tɛrabt : مجلة الزهور) lli tn ikkan ar tffaɣ zɣ tinml lli s tin ikka ar gis yaqra. Yaws as babas aylliɣ ibda Ṣalaḥ Ddin Lɣumari ar isawal mzyan s tutlayt taɛrabt zɣ timẓi nns. Ɣ-akud-ann izri nn ad iswurri d xalis Aḥmad Bel Mahdi Lḥbib ɣ tsɣunt n Ssafir tamɣrabit (s tɛrabt : جريدة السفير المغربيّة) d tsɣunt n Mknas Iksbris (s tɛrabt : مكناس إكسبريس) ɣ lbdya n isggwasn n tsɛinat lliɣ tn dars ikka 20 isggwasn.

## Tawuri nns
Ibda Ṣalaḥ Ddin Lɣumari twuri nns ɣ yan lɛmr imẓẓiyn, iskt tkwin ɣ tanɣmast tasliẓiṛt, ikka-tt-inn ɣ yat tizi ar iskar kullu mad izdin d tunnunt, mac dɣya sliɣ-d yuḍa s twuri lli s t-inn ikka ar t-iskar ad-t igan umsmnid n inɣmisn d isuyas n ttilifizyun. Ikmld Ṣalaḥ Ddin Lɣumari tiɣri tanafllat nns ɣ tmazirt n Rusya, lliɣ d nit ixdm ɣ yat tbadut n ttilifizyun ɣinna ɣ usays n « tasmuqqlt n wayyaḍ », sliɣ-d yuḍa s tmazirt n Lmɣrib, izdɣ-d ɣ tiɣrmt n Tugmmi tumlilt lliɣ yufa tawuri dar tabadut tissnat (nna ittuyssan s 2M).

Itxṣṣeṣ Ṣalaḥ Ddin Lɣumari ɣ unɣmas d umsmnid n inɣmisn s tutlayt taɛrabt ɣ ammas n tbadut tissnat.

## Lmut nns
Immut Ṣalaḥ Ddin Lɣumari ass n 10 Dujanbir ɣ Muḥmmadya (iṭṭaf 50 isgwasn), tkka-tt-inn tbadut tissnat nttat ayzwarn is ibdrn anɣmis n tmttant nns ɣ tasna nnsn ɣ Faysbuk d Twittr.

## Tisaɣulin
Ṣbanya

Tga **Ṣbanya** (s tṣbnyulit: *España*) s yism nns iɣzifn **Tageldit n Ṣbanya** (s tṣbnyulit: *Reino de España*) yat tmazirt n iffus utaram n Urupa.

## Amezruy

## Tisaɣulin